قیرقیزیستان پرزیدنتی سورنبای جین‌بیک‌اف 9-10 آوریل تاریخ‌لرینده تورکیه‌یه رسمی سفر ائده‌جک.
قیرقیزیستان جمهور باشقانلیغی خاریجی سیاست شعبه‌سی‌نین مودیری دانیار سیدیکوف کئچیردیگی مطبوعات کنفرانسیندا سورنبای جین‌بیک‌اف تورکیه پرزیدنتی رجب طیب اردوغانلا ایکیترف‌لی و هئیتلراراسی گؤروش‌لر کئچیرجگینی بیلدیردی.
سیدیکوو جین‌بیک‌اف-ون تورکیه بؤیوک میللت مجلیسی‌نین صدری ایسماعیل کاهرامان و باش ناظیر بینالی ییلدیریم ایله ده گؤروشه جگینی ده قئید ائتدی.
گؤروش‌لرده قیرقیزیستان-تورکیه امکداش‌لیق مسئله‌لری حاقیندا فیکیر موبادیله‌سی آپاریلاجاغینی دئین سیدیکوف سفرین تیجاری و اقتصادی علاقه‌لرین گئنیشلنمه‌سی و درینلشدیریلمه‌سی، ایسلام امکداش‌لیق تشکیلاتی ، تورک دیل‌لی اؤلکه‌لرین امکداش‌لیق شوراسی، (تورک کنئشی) اولوسلار آراسی تورک مدنیتی تشکیلاتی (تورکسوی) ایله تورک دیللی اؤلکه‌لرین پارلامئنت آسسامبلیاسی (تورکپا) کیمی بولگه سل و اولوسلار آراسی تشکیلات‌لار چرچیوه‌سینده تورکیه ایله امکداشلیغین اینکیشاف ائتدیریلمه‌سینه تکان وئرجگینه اومید ائدیلدیگینی نظره چاتدیردی.
سیدیکوف قیرقیزیستان و تورکیه حکومت‌لری آراسیندا قارشی‌لیق‌لی تشویق و سرمایه‌لرین قورونماسی، تاریم، مدنیت، ایدمان و سوسیال مدافعه ساحه‌لرینه عاید موقاوی‌لرین باغلانماسی ایله یاناشی مطبوعات و اینفورماسیون ساحه‌لرینده امکداش‌لیق پروتوکولونون ایمضالانماسی‌نین پلانلاشدیریلدیغینی بیلدیردی.
